ชัดแล้ว! JMART โยนบิ๊กล็อต JMT ให้ BTS ดันขึ้นแท่นผู้ถือหุ้นใหญ่!
ชัดแล้ว! JMART โยนบิ๊กล็อต JMT ให้ BTS ดันขึ้นแท่นผู้ถือหุ้นใหญ่!
ชัดแล้ว! JMART โยนบิ๊กล็อต JMT ให้ BTS ดันขึ้นแท่นผู้ถือหุ้นใหญ่!
11 ก.พ. 2563

สืบเนื่องจากกรณีเมื่อวันที่ 5 ก.พ.2563 มีรายการซื้อขายหุ้นผ่านระบบการซื้อขายตลาดหลักทรัพย์บนกระดานรายใหญ่ (Big Lot Board) ของบริษัทเจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT จำนวน 28 ล้านหุ้น หรือคิดเป็น 3.15% ของหุ้นจดทะเบียน ด้วยราคาเฉลี่ย 19.40 บาทต่อหุ้น ตามรายงานข่าว หึ่ง! BTS ลุยรวบหุ้น JMT กว่า 3% จับตา JMART ขายบิ๊กล็อตฟันกำไรพิเศษเกิน 500 ลบ.
ล่าสุด ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน)  หรือ JMT โดย บริษัท เจ มาร์ท จำกัด (มหาชน) หรือ JMART ซึ่งเป็นการจำหน่ายเมื่อวันที่ 5 ก.พ. 2563 จำนวนหลักทรัพย์ที่จำหน่ายคิดเป็น 3.1513% และส่งผลให้จำนวนหลักทรัพย์ภายหลังการจำหน่ายคิดเป็น 52.6267% ของสิทธิออกเสียงทั้งหมดของกิจการ โดยรายการดังกล่าวเป็นการขายหุ้นบิ๊กล็อตให้กับ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS, นายไพบูลย์ เสรีวิวัฒนา และ นางวราณี เสรีวิวัฒนา
อนึ่ง JMART เป็นผู้ถือหุ้นรายใหญ่อันดับ 1 ของ JMT ถือหุ้นอยู่ทั้งหมด 495,593,474 หุ้น หรือ 55.81%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 27/11/2562)